Diari Oficial de la Generalitat Valenciana


Sumari del DOGV 4457, del 11-03-2003 (2003/2820)

ORDE de 5 de març de 2003, de la Conselleria d'Economia, Hisenda i Ocupació, per la qual es modifiquen determinats apartats de les bases que regulen las ajudes per a la millora de les condicions de treball en petites empreses aprovades per l'Orde de 22 d'abril de 2002.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4457

Data del DOGV
:   11-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2820


Data del document
:   05-03-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * petita empresa
    * suport econòmic
    * ajuda a les empreses
    * equip de protecció

ORDE de 5 de març de 2003, de la Conselleria d'Economia, Hisenda i Ocupació, per la qual es modifiquen determinats apartats de les bases que regulen las ajudes per a la millora de les condicions de treball en petites empreses aprovades per l'Orde de 22 d'abril de 2002. [2003/F2820]
  
Establix la disposició addicional segona de l'Orde de 22 d'abril de 2002 que les bases aprovades per esta podran ser objecte d'actualitzacions i/o modificacions, entre altres raons, quan així ho requerisca la situació del moment o l'evolució previsible de la política de prevenció de riscos laborals.
  
L'experiència obtinguda en la gestió de les ajudes durant el passat exercici fa aconsellable introduir-hi determinades modificacions per a aconseguir, d'una part, una major eficàcia en la tramitació dels procediments, el que redundarà en una millor resposta a les expectatives dels interessats, i de l'altra, busca concretat més si fóra possible les accions elegibles dins del marc fixat en la base primera.
  
Per això, i fent ús de les facultats atribuïdes per l'article 35 de la Llei 5/1983, de 30 de desembre, i l'article 47 del text refós de la Llei d'Hisenda Pública de la Generalitat Valenciana,
  
ORDENE
  
Article primer
  
Per al present exercici de 2003 les ajudes recollides en la base primera tindran per objecte finançar les inversions per a adaptar la maquinària de fabricació d'ús en el centre de treball, a fi d'eliminar o reduir els riscos per a la seguretat i salut en el treball dels usuaris
  
Específicament tindran suport les actuacions d'implantació de proteccions d'elements mòbils, resguards, barreres, proteccions d'òrgans mecànics en moviment, dispositius de parada d'emergència i de senyals d'alarma visuals i/o acústics.
  
Article segon
  
Es modifica el termini de presentació de sol·licituds indicat en l'apartat 2 de la base tercera, que es fixa en el 31 de març de cada exercici.
  
Article tercer
  
S'afigen dos apartats al punt 3.1 de la base tercera del següent tenor literal:
  
e) Acreditació de no superar la plantilla de l'empresa el nombre de 50 treballadors.
  
A estos efectes en les empreses que compten amb treballadors fixos discontinus i/o subjectes a contractes de duració determinada s'atindrà al que disposen els articles 35 de la Llei 31/1995, de 8 de novembre, de Prevenció de Riscos Laborals, i 72 de l'Estatut dels Treballadors.
  
f) Documentació corresponent a l'avaluació de riscos i la planificació de l'activitat preventiva, ambdues actualitzades.
  
Article quart
  
S'afig un segon paràgraf a l'apartat a) del punt 3.2 de la base tercera amb el contingut següent: La memòria explicativa de l'actuació que s'ha de desenvolupar haurà d'estar relacionada amb l'avaluació de riscos de l'empresa i amb la planificació de l'activitat preventiva.
  
Article cinqué
  
Es fa una nova redacció de la base cinquena, que queda així:
  
1. Les direccions territorials d'Ocupació i Treball, una vegada complet l'expedient, en el seu àmbit territorial, trametran les actuacions a la comissió d'avaluació i valoració que es regula en la base setena.
  
2. La comissió d'avaluació i valoració de les ajudes formularà la seua proposta de resolució dins dels límits màxims que es fixen en la base segona, que podrà ser individualitzada o inclusiva de tots o alguns dels sol·licitants que estime han d'obtindre les ajudes.
  
3. En la dita proposta bastarà fer succinta referència als criteris que s'establixen en la base quarta, si bé per a l'atenció dels criteris a què es referix el punt 4 d'esta, haurà de motivar-se expressament en relació amb l'entitat beneficiària a la qual s'apliquen.
  
4. Vista la proposta formulada per la comissió d'avaluació i valoració, el director general de Treball, per delegació del conseller d'Economia, Hisenda i Ocupació, dictarà resolució concedint o denegant l'ajuda, que serà notificada als interessats. Abans de resoldre, podrà demanar-se del sol·licitant l'aportació addicional d'altres documents o dades aclaridores que s'estimen necessaris per a decidir sobre la sol·licitud presentada.
  
5. En cas de concessió de l'ajuda, la resolució fixarà expressament la quantia de la subvenció i incorporarà, si és el cas, les condicions, obligacions i determinacions accessòries a què haja de subjectar-se el compliment de la subvenció. Les càrregues, els modes i les condicions de la subvenció s'imputaran al seu beneficiari, sense que este puga oposar les excepcions que, si és el cas, deriven de les seues relacions jurídiques amb tercers.
  
6. Les resolucions de concessió podran retrotraure els seus efectes a l'activitat desenvolupada amb anterioritat a la data d'aquelles, sempre que esta s'incloga en l'exercici en què es concedisca l'ajuda.
  
La present orde entrarà en vigor el dia de la publicació en el Diari Oficial de la Generalitat Valenciana i desplegarà la seua vigència fins a l'any 2006, sense perjudici de les modificacions que oportunament s'hi introduïsquen coincidint amb el Programa Operatiu de la Comunitat Valenciana.
  
València, 5 de març de 2003
  
El conseller d'Economia, Hisenda i Ocupació,